Ուոլթեր Փեյթոն

**Ուոլթեր Ջերրի Փեյթոն** (), Ամերիկյան ֆուտբոլի պրոֆեսիոնալ խաղացող, ով Ֆուտբոլի ազգային լիգայում հանդես է եկել «Չիկագո Բերս» թիմում որպես ռանինբեկ։ Իր կարիերայի ընթացքում Փեյթոնը 9 անգամ մասնակցել է Պրո Բոուլներին և մեկ անգամ ճանաչվել Պրո Բոուլի ամենաարժեքավոր խաղացող։ Նա պահպանել է NFL-ի ռեկորդները կարիերայի ընթացքում վազքի, թաչդաունների, սկրիմեջների և շատ այլ կատեգորիաներում կատարած յարդերի քանակով։ Նրա ութ փոխանցումները, որոնք ավարտվել են թաչդաուններով, NFL-ի ռեկորդ են ոչ քվորթերբեք խաղացողների համար։ 1993 թվականին ընդգրկվել է պրոֆեսիոնալ ֆուտբոլի փառքի սրահում։ Փառքի սրահի անդամ է, որպես խաղացող և մարզիչ: Մայք Դիտկան Փեյթոնն նկարագրել է որպես մեծագույն խաղացող, որին երբևէ տեսել է, բայց նույնիսկ ավելի մեծ՝ որպես պարզապես մարդ:

Փեյթոնը ֆուտբոլիստի կարիերան սկսել է Միսիսիպիում, իսկ ավելի ուշ դարձել է Ջեքսոն Սթեյթ համալսարանի ակնառու խաղացող, որտեղ ընդգրկվել է համաամերիկյան հավաքականում։ 1975 թվականին NFL-ի դրաֆտում ընտրվել է «Չիկագո Բերս» ակումբի կողմից առաջին ռաունդում չորրորդ համարի ներքո։ 1985 թվականին Փեյթոնը թիմի հետ դարձել է Super Bowl XX-ի հաղթող, իսկ ինքը՝ NFL-ի ամենաարժեքավոր խաղացող։

1999 թվականի նոյեմբերի 1-ին Փեյթոնը մահացել է 45 տարեկանում՝ հազվադեպ հանդիպող խոլանգիոկարցինոմա հիվանդությունից։

## Վաղ կյանք
Ուոլտեր Փեյթոնը ծնվել է 1953 թվականի հուլիսի 25-ին Կոլումբիայում (Միսիսիպի նահանգ), Փիթեր և Էյլին Փեյթոնների ընտանիքի երեք երեխաներից մեկն է։ Նրա հայրը աշխատել է գործարանում և կիսապրոֆեսիոնալ մակարդակով բեյսբոլ էր խաղում: Մանկության տարիներին Ուոլթերը ակտիվ մասնակցություն է ունեցել բոյսկաուտական շարժմանը, խաղացել է Լիթլ լիգայում, հաճախել է տեղի եկեղեցի։ Ջոն Ջեֆերսոնի անվան դպրոցում սովորելիս նա հարվածային գործիքներ է նվագել քայլող նվագախմբում, եղել է թեթև ատլետիկայի թիմի անդամ և երգել է դպրոցական երգչախմբում: Դպրոցից դուրս նվագել է ջազ-ռոք խմբում:

Նրա եղբայրը՝ Էդդին, ամերիկյան ֆուտբոլի թիմի անդամ է, իսկ Փեյթոնն ինքը ֆուտբոլ չէր խաղում, մասամբ եղբոր հետ մրցելու ցանկության բացակայության պատճառով։ Էդդիի դպրոցն ավարտելուց հետո ֆուտբոլի մարզիչը խնդրել է Փեյթոնին միանալ իր թիմին։ Ուոլթերը համաձայնել է այն պայմանով, որ կշարունակի նվագել նվագախմբում:

Ուոլթերը միանգամից մեծ հաջողությունների է հասավել ռանինբեքի դիրքում: Նրա 178 սմ հասակով նա առանձնապես խոշոր խաղացող չի եղել, բայց շնորհիվ ուժի և արագության նա դարձել է թիմի առանցքային խաղացողներից մեկը։ Նույն թվականին նրա դպրոցը միավորվել է Կոլումբիայի ավագ դպրոցի հետ, և նրանց գլխավոր մարզիչը միավորված թիմում դարձել է ընդամենը օգնական։ Այս տեղափոխությունը շատ վրդովեցրել է խաղացողներին, իսկ Փեյթոնն ի նշան բողոքի բոյկոտել է գարնանային մարզումների մի մասը, սակայն աշնանը վերադարձել է թիմ: Նրա ակնառու խաղի շնորհիվ Կոլումբիան մրցաշրջանում ցույց է տվել 8-2 արդյունք, իսկ Ուոլթերը ստացել է բազմաթիվ մրցանակներ, այդ թվում՝ ընդգրկվելով նահանգի հավաքականում: Նրա ելույթները նույնպես դեր են խաղացել դեսեգրեգացիայի հետ կապված հասարակական լարվածության նվազեցման գործում:

## Վիճակագրություն
Փեյթոնը մինչև 2002 թվականի մրցաշրջանը, երբ Էմմիթ Սմիթը կարողացել է գերազանցել այդ ռեկորդները, NFL-ում նա պահպանել է վազքի ընդհանուր յարդերի և ընդհանուր յարդերի ռեկորդը: Մինչև 2000 թվականը նրան է պատկանել նաև մեկ խաղում վազքի յարդերի ռեկորդը, մինչև Քորի Դիլոնը գերազանցել է նրա ձեռքբերումը: Փեյթոնը 1977 թվականի մրցաշրջանում եղել է լիգայի առաջատարն վազքի յարդերի և թաչդաունների քանակով: 2013 թվականի մրցաշրջանի վերջի դրությամբ նա NFL-ի պատմության մեջ երկրորդն է վազքի յարդերով և չորրորդը՝ վազքի թաչդաուններով: Ֆրենկ Գիֆորդի հետ միասին Փեյթոնը նետել է վեց գնդակ, որոնք որսացվեցին, ինչը ռեկորդ է ոչ քվոտերբեքի դիրքում հանդես եկող NFL-ի խաղացողների համար: Նա նաև կարողացել է կատարել ութ փոխանցում, որոնք ավարտվեցին թաչդաուններով։

### Կարիերայի վիճակագրություն

### Մրցաշրջանների վիճակագրություն

## Հիշողություն
Ամերիկացի ջազային սաքսոֆոնահար Էրիկ Ալեքսանդերը Փեյթոնին է նվիրել «#34 Was Sweetness (For Walter Payton)» ստեղծագործությունը, որը ձայնագրվել է The First Milestone ալբոմում:

## Ծանոթագրություններ

## Արտաքին հղումներ
* Payton34.com, the Walter and Connie Payton Foundation
* Walter Payton Cancer Fund
* Walter Payton Liver Center at the University of Illinois Medical Center at Chicago
* Walter Payton tribute page at the
* Payton needs liver transplant, *[[Sports Illustrated]]*, February 2, 1999
* Biography at Bearshistory.com
* Walter Payton on the cover of *[[Sports Illustrated]]* (issues in 1976, 1977, 1982, 1984, 1986, 1999, and 2011)
  
Կատեգորիա:1953 ծնունդներ
Կատեգորիա:20-րդ դարի ամերիկացիներ
Կատեգորիա:Ամերիկացի ամերիկյան ֆուտբոլիստներ
Կատեգորիա:Ամերիկյան ֆուտբոլ